Rozsudok Krajského súdu Nitra sp. zn. 23Sd/181/2016 z 4. 9. 2016
Rozsudok Krajského súdu Nitra z 4. septembra 2016, sp. zn. 23Sd/181/2016, ECLI:SK:KSNR:2016:4016200413.1
Súd: Krajský súd Nitra
Spisová značka: 23Sd/181/2016
ECLI: ECLI:SK:KSNR:2016:4016200413.1
Dátum vydania: 4. 9. 2016
Forma: Rozsudok
Oblasť práva: Správne právo
Text rozhodnutia
Súd: Krajský súd Nitra Spisová značka: 23Sd/181/2016 Identifikačné číslo súdneho spisu: 4016200413 Dátum vydania rozhodnutia: 05. 09. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4016200413.1 ROZSUDOK V MENE SLOVENSKEJ REPUBLIKY Krajský súd v Nitre v právnej veci navrhovateľa: F. D., bytom P., E. XXX, proti odporkyni: Sociálna poisťovňa, ústredie v Bratislave, Ul. 29. augusta 8, Bratislava, o starobný dôchodok, sudkyňou JUDr. Danou Kálnayovou, takto r o z h o d o l : Krajský súd potvrdzuje rozhodnutie odporkyne č. XXX XXX XXXX 0 zo dňa 14.3.2016. Krajský súd navrhovateľovi nepriznáva náhradu trov konania. o d ô v o d n e n i e : Rozhodnutím odporkyne č. XXX XXX XXXX 0 zo dňa 14.3.2016, bola zamietnutá žiadosť navrhovateľa o priznanie starobného dôchodku podľa § 65 ods. 2, § 274 ods. 1 zákona č. 461/2003 Z. z. a § 14 ods. 4, § 21 a § 174 zákona č. 100/1988 Zb. o sociálnom zabezpečení. Odporkyňa svoje rozhodnutie odôvodnila tým, že navrhovateľ si požiadal žiadosťou zo dňa 01. 02. 2016 o priznanie starobného dôchodku. Z rozhodnutia Ministerstva vnútra SR zo dňa 09. 01. 2014 vyplýva, že mu bol podľa zákona č. 328/2002 Z. z. o sociálnom zabezpečení policajtov a vojakov od 01. 01. 2008 priznaný výsluhový dôchodok s nárokom na výplatu od 14. 08. 2013. Pre nárok na výsluhový dôchodok mu bola zhodnotená doba základnej vojenskej služby od 01. 04. 1972 do 31. 08. 1972 v I. kategórii funkcií a doba služobného pomeru príslušníka PZ od 01. 09. 1972 do 23. 05. 1990 v I. kategórii funkcií a doba služobného pomeru príslušníka PZ od 01. 09. 1972 do 23. 05. 1990 v I. kategórii funkcií, t. j. spolu 18 rokov a 57 dní v I. kategórii funkcií. Podľa § 274 zákona č. 461/2003 Z. z. o sociálnom poistení, nároky vyplývajúce zo zaradenia zamestnaní do I. a II. pracovnej kategórie sa priznávajú do 31. 12. 2023. Podľa § 21 ods. 1 zákona č. 100/1988 Zb. o sociálnom zabezpečení, občan má nárok na starobný dôchodok, ak bol zamestnaný najmenej 25 rokov a dosiahol vek aspoň: a/ 55 rokov, ak bol zamestnaný najmenej 15 rokov v zamestnaní uvedenom v § 14 ods. 2 písm. a/ alebo najmenej 10 rokov v takom zamestnaní v uránových baniach, b/ 55 rokov , ak bol zamestnaný najmenej 15 rokov v zamestnaní uvedenom v § 14 ods. 2 písm. b/, ak bol z tohto zamestnania prevedený alebo uvoľnený z dôvodov uvedených v § 12 ods. 3 písm. d/ a e/, c/ 55 rokov, ak bo zamestnaný najmenej 20 rokov v zamestnaní uvedenom v § 14 ods. 2 písm. b/ až h/, d/ 58 rokov, ak bol zamestnaný najmenej 20 rokov v zamestnaní uvedenom v § 14 ods. 2 písm. i/ až l/, alebo e/ 60 rokov. Podľa § 14 ods. 4 zákona č. 100/1988 Zb. o sociálnom zabezpečení v znení neskorších predpisov, ako zamestnanie zaradené do I. (II.) pracovnej kategórie sa za dobu pred 01. 01. 2000 hodnotí služby vojakov z povolania (§ 129) zaradená do I. (II.) kategórie funkcií, ak nevznikol nárok na dôchodok podľa piatej časti tohto zákona. Služba zaradená do I. kategórie funkcií sa v týchto prípadoch hodnotí ako zamestnanie I. pracovnej kategórie uvedené v § 14 ods. 2 písm. b/ až h/. Vzhľadom na to, že v zamestnaní zaradenom do I. kategórie funkcií, ktoré je postavené na roveň zamestnania I. pracovnej kategórie, uvedenom v § 14 ods. 2 písm. b/ až h/ zákona č. 100/1988 Zb. nezískal najmenej 20 rokov, nárok na starobný dôchodok dovŕšením 57 rokov veku, 6. augusta nevznikol. Podľa § 174 zákona č. 100/1988 Zb. v znení neskorších predpisov, občan, ktorý vykonával pred 01. 01. 2000 zamestnanie v I. pracovnej kategórie, prípadne službu v I. alebo II. kategórie funkcií, má po 31. 12. 1999 nárok na starobný dôchodok tiež ak bol zamestnaný najmenej 25 rokov a dosiahol vek aspoň: a/ 56 rokov, ak bol zamestnaný najmenej 14 rokov v zamestnaní uvedenom v § 14 ods. 2 písm. a/, prípadne 9,5 roka, ak ide o zamestnanie v uránových baniach, alebo 19 rokov v zamestnaní uvedenom v § 14 ods. 2 písm. b/ až h/, alebo 19 rokov v službe v I. kategórie funkcií, b/ 57 rokov, ak bol zamestnaný najmenej 13 rokov v zamestnaní uvedenom v § 14 ods. 2 písm. a/, prípadne 9 rokov, ak ide o zamestnanie v uránových baniach, alebo 18 rokov v zamestnaní uvedenom v § 14 ods. 2 písm. b/ až h/, alebo 18 rokov v službe v I. kategórie funkcií, c/ 58 rokov, ak bol zamestnaný najmenej 12 rokov v zamestnaní uvedenom v § 14 ods. 2 písm. a/, prípadne 8 rokov, ak ide o zamestnanie v uránových baniach, alebo 16 rokov v zamestnaní uvedenom v § 14 ods. 2 písm. b/ až h/, alebo 16 rokov v službe v I. kategórie funkcií, alebo 17,5 roka v službe II. kategórie funkcií, alebo d/ 59 rokov, ak bol zamestnaný najmenej 11 rokov v zamestnaní uvedenom v § 14 ods. 2 písm. a/, prípadne 7,5 roka, ak ide o zamestnanie v uránových baniach, alebo 15 rokov v zamestnaní uvedenom v § 14 ods. 2 písm. b/ až h/, alebo 15 rokov v službe v I. kategórie funkcií, alebo II. kategórie funkcií. Podmienkou nároku na starobný dôchodok je, že zamestnanie v I. pracovnej kategórie, alebo služba v I. alebo II. kategórie funkcií trvali k 31. 12. 1999; za zamestnanie sa na tieto považujú i náhradné doby a doby uvedené v § 5 ods. 1 a v § 6 ods. 1 nariadenia vlády Československej socialistickej republiky č. 117/1988 Zb. Podľa § 60 ods. 2 zákona č. 461/2003 Z. z. o sociálnom poistení v znení zákona č. 334/2011 Z. z. obdobie dôchodkového poistenia je aj obdobie výkonu služby policajta a profesionálneho vojaka, ak toto obdobie policajt a profesionálny vojak nezískali v rozsahu zakladajúcom nárok na výsluhový dôchodok podľa osobitného predpisu a nebol im priznaný invalidný výsluhový dôchodok, invalidný dôchodok alebo čiastočný invalidný dôchodok podľa osobitného predpisu. Podľa § 255 ods. 5 zákona č. 461/2003 Z. z. o sociálnom poistení v znení neskorších predpisov za obdobie dôchodkového poistenia sa považuje aj obdobie výkonu služby policajta, profesionálneho vojaka prípravnej služby získané do 31. 12. 2003, ak toto obdobie policajt, profesionálny vojak a vojak prípravnej služby nezískali v rozsahu zakladajúcom nárok na výsluhový dôchodok podľa osobitného predpisu a nebol im priznaný invalidný výsluhový dôchodok, invalidný dôchodok alebo čiastočný invalidný dôchodok podľa osobitného predpisu. Navrhovateľ celkovo získal iba 18 rokov a 57 dní doby služby v I. a II. kategórii funkcií, a preto sa na neho § 21 a § 174 zákona č. 100/1988 Zb. o sociálnom zabezpečení nevzťahuje. Dôchodkový vek navrhovateľa je v súlade s § 65 ods. 2 zákona č. 461/2003 Z. z. 62 rokov veku, ktorý dovŕši dňa 06. 08. 2015, preto jeho žiadosť bola zamietnutá. Navrhovateľ voči rozhodnutiu včas podal návrh na jeho preskúmanie, v ktorom uviedol, že žiada priznať starobný dôchodok od 57 roku veku, t. j. od 06. 08. 2010, keďže jeho služba v I. kategórii funkcií skončila 23. 05. 1990, t. j. pred dátumom 31. 12. 1990, nie ako to uvádza odporkyňa, že jeho služba zaradená do I. kategórie funkcií netrvala do 31. 12. 1999, preto sa na neho ustanovenie § 21 a § 174 zákona č. 100/1988 Zb. nevzťahuje. Podľa názoru navrhovateľa, výklad odporkyne ustanovenia § 174 ods. 1 písm. b/ zákona č. 100/1988 je nesprávna a je v rozpore so zákonom. Odporkyňa vo svojom písomnom vyjadrení zo dňa 23. 04. 2016 žiadala napadnuté rozhodnutie ako vecne správne potvrdiť. Poukázala na to, že navrhovateľovi pre nárok na výsluhový dôchodok bola zhodnotená náhradná vojenská služba od 01. 04. 1972 do 31. 08. 1972 v I. kategórii funkcií a doba služobného pomeru príslušníka policajného zboru od 01. 09. 1972 do 23. 05. 1990 v I. kategórii funkcií, spolu 18 rokov a 57 dní v kategórii funkcií. Podľa § 174 ods. 2 zákona č. 100/1988 Zb. o sociálnom zabezpečení, podmienkou vzniku nároku na starobný dôchodok podľa ods. 1 je zamestnanie v I. pracovnej kategórii alebo služba v I. alebo II. kategórie funkcií, ktoré trvali k 31. 12. 1999. Z tohto vyplýva, že poistenec má nárok na zníženie dôchodkového veku podľa § 174 ods. 1 zákona č. 100/1988 Zb. len za predpokladu, že služba v I. kategórii funkcií trvala k 31. 12. 1999. Zámerom zákonodarcu vzhľadom na predĺženie zaraďovania zamestnaní podľa právneho poriadku SR do I. a II. pracovnej kategórie až do 31. 12. 1999 bolo umožniť skorší vznik nároku na starobný dôchodok len u tých poistencov, ktoré po 31. 12. 1999 splnia ďalšie podmienky a hoci zamestnanie alebo službu vykonávajú ďalej ale na požadovanom rozsahu ju už nemôžu získať práve z dôvodu zrušenia pracovných kategórií od 01. 01. 2000. Z potvrdenia Ministerstva vnútra SR č. SPOU-OSZ-41864,5/2014-VZ z 05. 02. 2014 vyplýva, že navrhovateľ neskončil služobný pomer z dôvodov uvedených v § 12 ods. 3 písm. d/ až e/ zákona č. 100/1988 Zb. o sociálnom poistení. Navrhovateľ nesplnil podmienku nároku na starobný dôchodok dovŕšením 57 roku veku, pretože nesplnil podmienky podľa § 274 zákona č. 140/2015 Z. z. v spojení s § 174 ods. 1 a ods. 2 zákona č. 100/1988 Zb. Navrhovateľ na pojednávaní trval na podanom návrhu. Poukázal na to, že Najvyšší súd SR v predchádzajúcom konaní, ktoré prebiehalo na tunajšom súde, konkrétne v rozsudku 9So/6/2015 zo dňa 25. 11. 2015 mu dal za pravdu, že nárok na starobný dôchodok splní dovŕšením 57 rokov. Zástupkyňa odporkyne žiadala napadnuté rozhodnutie ako vecne správne potvrdiť, pretože navrhovateľ nesplnil podmienky priznania starobného dôchodku, pretože v I. kategórii funkcií získal 18 rokov a 57 dní a jeho zamestnanie netrvalo k 31. 12. 1999. Už v predchádzajúcom konaní, ktoré sa viedlo pred tunajším súdom č. 23Sd/169/2014 bol vyslovený právny názor NSSR v rozsudku 9So/6/2015 zo dňa 25. 11. 2015. Krajský súd preskúmal napadnuté rozhodnutie odporkyne podľa § 250l ods. 1 O. s. p. a dospel k záveru, že návrh nie je dôvodný. Predmetom konania bolo preskúmanie rozhodnutia odporkyne o zamietnutí žiadosti navrhovateľa o priznanie starobného dôchodku k 06. 08. 2010. V konaní nebolo sporné, že navrhovateľ získal v služobnom pomere policajta (vrátane ZVS) celkom 18 rokov a 57 dní v I. kategórii funkcií. Zamestnania sú na účely dôchodkového zabezpečenia zaradené do 31. 12. 1999 podľa druhu vykonávaných funkcií do 3 pracovných kategórií, a to podľa rezortných zoznamov zamestnaní zaradených do I. pracovnej kategórie vydaných pred 01. 06. 1992. Pred prijatím zákona č. 328/2002 Z. z., ktorý je účinný od 01. 07. 2002 bolo sociálne zabezpečenie policajtov upravené v 5. časti zákona 100/1988 Zb. Ich služba vykonávaná pred 01. 01. 2000 bola zaradená na účely dôchodkového zabezpečenia podľa druhov vykonávaných funkcií do I. alebo II. kategórie funkcií. Pojem kategória funkcií nie je totožná s pojmom pracovná kategória. Zamestnanie navrhovateľa obdobie služobného pomeru policajta I. kategória funkcií mu bola hodnotená ako doba zamestnania v I. pracovnej kategórii podľa § 14 ods. 4 zákona č. 100/1988 Zb. Podľa § 274 ods. 1 zákona č. 461/2003 Z. z., nároky vyplývajúce zo zaradenia zamestnaní do I. a II. pracovnej kategórie sa priznávajú do 31. 12. 2023. Nárok na starobný dôchodok vzniká najskôr dovŕšením dôchodkového veku, ktorý podľa § 65 ods. 1 zákona č. 461/2003 Z. z. je 62 rokov. Skorší vznik nároku na starobný dôchodok odôvodňuje splnenie podmienok uvedených v § 21 ods. 1, § 132 ods. 1 alebo v § 174 ods. 1, 2. Podľa § 21 ods. 1 zákona č. 100/1988 Zb. o sociálnom zabezpečení, občan má nárok na starobný dôchodok, ak bol zamestnaný najmenej 25 rokov a dosiahol vek aspoň: a/ 55 rokov, ak bol zamestnaný najmenej 15 rokov v zamestnaní uvedenom v § 14 ods. 2 písm. a/ alebo najmenej 10 rokov v takom zamestnaní v uránových baniach, b/ 55 rokov , ak bol zamestnaný najmenej 15 rokov v zamestnaní uvedenom v § 14 ods. 2 písm. b/, ak bol z tohto zamestnania prevedený alebo uvoľnený z dôvodov uvedených v § 12 ods. 3 písm. d/ a e/, c/ 55 rokov, ak bo zamestnaný najmenej 20 rokov v zamestnaní uvedenom v § 14 ods. 2 písm. b/ až h/, d/ 58 rokov, ak bol zamestnaný najmenej 20 rokov v zamestnaní uvedenom v § 14 ods. 2 písm. i/ až l/, alebo e/ 60 rokov. Podľa § 132 ods. 1 písm. a/ zákona č. 100/1988 Zb., policajt má nárok na starobný dôchodok, ak bol zamestnaný najmenej 25 rokov a dosiahol vek aspoň 55 rokov, ak vykonával najmenej 20 rokov službu zaradenú do I. kategórie funkcií. Podľa § 174 ods. 1 zákona č. 100/1988 Zb. v znení neskorších predpisov, občan, ktorý vykonával pred 01. 01. 2000 zamestnanie v I. pracovnej kategórie, prípadne službu v I. alebo II. kategórie funkcií, má po 31. 12. 1999 nárok na starobný dôchodok tiež ak bol zamestnaný najmenej 25 rokov a dosiahol vek aspoň: a/ 56 rokov, ak bol zamestnaný najmenej 14 rokov v zamestnaní uvedenom v § 14 ods. 2 písm. a/, prípadne 9,5 roka, ak ide o zamestnanie v uránových baniach, alebo 19 rokov v zamestnaní uvedenom v § 14 ods. 2 písm. b/ až h/, alebo 19 rokov v službe v I. kategórie funkcií, b/ 57 rokov, ak bol zamestnaný najmenej 13 rokov v zamestnaní uvedenom v § 14 ods. 2 písm. a/, prípadne 9 rokov, ak ide o zamestnanie v uránových baniach, alebo 18 rokov v zamestnaní uvedenom v § 14 ods. 2 písm. b/ až h/, alebo 18 rokov v službe v I. kategórie funkcií, c/ 58 rokov, ak bol zamestnaný najmenej 12 rokov v zamestnaní uvedenom v § 14 ods. 2 písm. a/, prípadne 8 rokov, ak ide o zamestnanie v uránových baniach, alebo 16 rokov v zamestnaní uvedenom v § 14 ods. 2 písm. b/ až h/, alebo 16 rokov v službe v I. kategórie funkcií, alebo 17,5 roka v službe II. kategórie funkcií, alebo d/ 59 rokov, ak bol zamestnaný najmenej 11 rokov v zamestnaní uvedenom v § 14 ods. 2 písm. a/, prípadne 7,5 roka, ak ide o zamestnanie v uránových baniach, alebo 15 rokov v zamestnaní uvedenom v § 14 ods. 2 písm. b/ až h/, alebo 15 rokov v službe v I. kategórie funkcií, alebo II. kategórie funkcií. Podľa § 174 ods. 2 zákona č. 100/1988 Zb., podmienkou nároku na starobný dôchodok podľa ods. 1 je, že zamestnanie v I. pracovnej kategórii alebo služba I. , II. kategórii funkcií trvali k 31. 12. 1999. Služobný pomer navrhovateľa skončil 23. 05. 1990, netrval teda k 31. 12. 1999, tak ako to vyžaduje vyššie citované ustanovenie. Navrhovateľ celkovo získal iba 18 rokov a 57 dní doby služby v I. a II. kategórii funkcií, a preto sa na neho § 21 a § 174 zákona č. 100/1988 Zb. o sociálnom zabezpečení nevzťahuje. Dôchodkový vek navrhovateľa je v súlade s § 65 ods. 2 zákona č. 461/2003 Z. z. 62 rokov veku, ktorý dovŕši dňa 06. 08. 2015, preto jeho žiadosť bola zamietnutá. Podľa potvrdenia Ministerstva vnútra SR zo dňa 09. 01. 2014 vyplýva, že mu bol priznaný od 01. 01. 2008 výsluhový dôchodok s nárokom na výplatu od 14. 08. 2013. Pre nárok na výsluhový dôchodok mu bola zhodnotená doba základnej vojenskej služby od 01. 04. 1972 do 31. 08. 1972 v I. kategórii funkcií a doba služobného pomeru príslušníka PZ od 01. 09. 1972 do 23. 05. 1990 v I. kategórii funkcií, t.j. 18 rokov a 57 dní v I. kategórii funkcií. Podľa § 65 ods. 1 zákona č. 461/2003 Z. z. o sociálnom poistení, v znení zákona č. 555/2007 Z. z., poistenec má nárok na starobný dôchodok ak bol dôchodkovo poistený najmenej 10 rokov a dovŕšil dôchodkový vek, ktorý je podľa § 65 ods. 2 - 62 rokov veku, ak zákon neustanovuje inak. Inak okrem iných ustanovení zákon určuje dôchodkový vek postupom podľa § 274 ods. 1, podľa ktorého nároky vyplývajúce zo zaradenia v zamestnaní do I. a II. pracovnej kategórie sa priznávajú do 31. 12. 2023. Zachovanie nárokov vyplývajúcich zo zaradenia zamestnania do zvýhodnenej pracovnej kategórie spočíva aj v znížení vekovej podmienky potrebnej pre dovŕšenie dôchodkového veku. Vychádzajúc zo zisteného skutkového stavu ako aj vyššie citovaných zákonných ustanovení krajský súd mal za preukázané, že navrhovateľ nesplnil podmienky pre vznik nároku na starobný dôchodok dovŕšením 57 rokov ani podľa § 21 ods. 1 ani podľa § 132 ods. 1 písm. a/ zákona č. 100/1988 Zb., lebo nebol zamestnaný v takých zamestnaniach aspoň 20 rokov, ale len 18 rokov a 57 dní, a taktiež nesplnil aj podmienku stanovenú v § 174 ods. 1 a ods. 2 zákona č. 100/1988 Zb., lebo jeho služba netrvala k 31. 12. 1999, služobný pomer ukončil 23. 05. 1990. Z týchto dôvodov krajský súd rozhodnutie odporkyne zo dňa 14.3.2016 ako vecne správne potvrdil podľa § 250q ods. 3 O. s. p. Navrhovateľovi súd nepriznal náhradu trov konania, pretože nemal v konaní úspech. Poučenie: Proti tomuto rozsudku je možné podať odvolanie do 15 dní, odo dňa jeho doručenia, cestou podpísaného súdu, v dvoch vyhotoveniach. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

